РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 31

от заседание на комисия ”Управление на собствеността”
към Пленума на Висшия съдебен съвет, проведено на 22.05.2017 г.

Днес, 22.05.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                              ЗАМ.-ПРЕДСЕДАТЕЛ:  Светла Петкова
						  ЧЛЕНОВЕ:  Димитър Узунов
                                                                                       Милка Итова
                                                                                       Юлиана Колева

	ОТСЪСТВАТ: Михаил Кожарев и Розалин Трендафилов.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт” и инж. Дениза Павлова – главен експерт в дирекция „Управление на собствеността на съдебната власт”.

1. ОТНОСНО: „Аварийни ремонтни работи по част „ОВК” в сграда за нуждите на СРС и СРП, находяща се в гр. София, бул. „Ген. М. Д. Скобелев” № 23” с прогрозна сметна стойност 206 795 лв.
Приложение: Доклад от инж. Дениза Павлова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1. Извършването на разход за изпълнение на строително-монтажни работи с предмет: „Аварийни ремонтни работи по част „ОВК“ в сграда за нуждите на СРС и СРП, находяща се в гр.София, бул. „Ген.М.Д.Скобелев“ № 23“ е авариен и необходим, същият е предвиден по параграф 51-00 „Основен ремонт на дълготрайни материални активи, съгласно Решение по т.32 от Протокол №14/27.04.2017 г. от заседание на Пленума на ВСС.
2. ИЗПРАЩА  проект на договор с Консорциум „РСРП-София“ за горе цитирания обект на дирекция „Бюджет и финанси“ и Дирекция „Правна“ за съгласуване.

     ПРЕДЛАГА на Пленума на ВСС да вземе следното решение:

				Пленумът на Висшия съдебен съвет 
						Р Е Ш И

1.	ОДОБРЯВА възлагането на обществена поръчка с предмет:  „Аварийни ремонтни работи по част „ОВК“ в сграда за нуждите на СРС и СРП, находяща се в гр.София, бул. „Ген. М. Д. Скобелев“ № 23“, на стойност 206 795 лв. с включен ДДС. 
2.	УПЪЛНОМОЩАВА г-н Димитър Узунов - педставляващ Висшия съдебен съвет да сключи договор с Консорциум „РСРП-София“ за изпълнение на строително-монтажни работи с горе цитирания предмет.
3.	ВНАСЯ предложението в редовно заседание на Пленума на Висшия съдебен съвет, насрочено за 25.05.2017 г.

                                                  ЗАМЕСТНИК-ПРЕДСЕДАТЕЛ 
			      	        НА КОМИСИЯТА: /П/

								СВЕТЛА ПЕТКОВА